

## Republika Srbija MINISTARSTVO PROSVJETE, ZNANOSTI I TEHNOLOŠKOG RAZVOJA

Klasa: 601-03-00033/23/2021-15

Datum: 3. 2. 2022. godine

Nemanjina 22-26

ŠKOLSKIM UPRAVAMA OSNOVNIM I SREDNJIM ŠKOLAMA

JEDINICAMA LOKALNE SAMOUPRAVE

PREDMET: Obavijest o odluci Tima za praćenje i koordinaciju primjene preventivnih mjera u radu škola koja se odnosi na utvrđeni model nastave za škole u određenim jedinicama lokalne samouprave počevši od 7. veljače 2022. godine

Poštovani,

U cilju kvalitetne organizacije obrazovno-odgojnog rada u školama na teritoriju Republike Srbije u školskoj 2021./2022. godini, posebno imajući u vidu zaštitu zdravlja učenika i zaposlenika, sprečavanje širenja infekcije i zaraznih bolesti, kao i ostvarivanje prava učenika na obrazovanje, Tim za praćenje i koordinaciju primjene preventivnih mjera u radu škola na tjednoj razini, a na temelju podataka koje dostavljaju škole, utvrđuje model nastave za škole u određenim jedinicama lokalne samouprave. Općinski, odnosno gradski stožer za izvanredne situacije sudjeluje u ovom procesu, dajući svoj prijedlog za primjenu odgovarajućeg modela obrazovno-odgojnog rada, posredstvom nadležne školske uprave.

Epidemijska situacija se svakodnevno prati i na temelju indikatora i podataka donose se odgovarajuće odluke. Istaknuta su dva osnovna elementa koja predstavljaju prioritet, a to su osigurati ostvarivanje prava na obrazovanje, odnosno kontinuitet i kvalitetu u obrazovno-odgojnom radu, te očuvati zdravlje učenika i zaposlenika, odnosno osigurati da se kao i do sada, a na što ukazuju navedeni podaci, kvalitetan obrazovno-odgojni rad ostvaruje u sigurnom okruženju.

Tim za praćenje i koordinaciju primjene preventivnih mjera u radu škola, na sastanku održanom 3. 2. 2022. godine, sukladno stručnim uputama za organizaciju obrazovno-odgojnog rada u osnovnoj i srednjoj školi za školsku 2021./2022. godinu, donio je sljedeću

ODLUKU

# 1. Sve osnovne škole u Republici Srbiji primijenit će od ponedjeljka, 7. veljače 2022. godine, prvi model organizacije obrazovno-odgojnog rada — neposredno ostvarivanje obrazovno-odgojnog rada za učenike prvog, drugog, trećeg i četvrtog razreda.

1. **Drugi model organizacije obrazovno-odgojnog rada primjenjivat će se od 7.** **veljače 2022. godine u petom, šestom, sedmom i osmom razreda osnovne škole i u svim srednjim školama.**

## *NAPOMENA:* Kada se u osnovnoj ili srednjoj školi, zbog odsutnosti zaraženih/izoliranih nastavnika ne može organizirati kontinuirano ostvarivanje neposrednog obrazovno-odgojnog rada u utvrđenom modelu, ravnatelj škole se treba obratiti nadležnom zavodu za javno zdravstvo za procjenu epidemijske situacije i nadležnoj školskoj upravi radi dobivanja suglasnosti za ostvarivanje nastave na daljinu u razdoblju od najviše pet kalendarskih dana. Za ovu suglasnost ravnatelj škole se može obratiti za rad škole u cijelosti, samo za jednu smjenu ili za posebnu organizacijsku jedinicu (izdvojeni razredni odjel) kada se ne može osigurati ostvarivanje najmanje 40 % sati prema rasporedu.

1. Obrazovno-odgojni rad u **školama za učenike s poteškoćama u razvoju i invaliditetom, glazbenim i baletnim, kao i školama za obrazovanje odraslih**, zbog svoje specifičnosti, obavlja se prema prethodno donesenoj odluci Tima i sukladno uputama dostavljenim od strane Ministarstva, uz uvažavanje potreba učenika i polaznika i u njihovom najboljem interesu.

U Odluci Ministra prosvjete, znanosti i tehnološkog razvoja o organizaciji nastave u osnovnim i srednjim školama u Republici Srbiji klasa: 601-03-00033/6/2021-15 od 23. 9. 2021. godine stoji i odredba kojom se daju upute za postupanje u slučaju pojave potvrđenih slučajeva bolesti COVID-19 u školama za učenike s poteškoćama u razvoju i invaliditetom. Shodno najnovijim izmjenama i dopunama Stručno-metodološke upute za kontrolu unosa i sprečavanje širenja novog koronavirusa SARS-CoV-2 u Republici Srbiji, u ovoj odredbi smanjuje se trajanje nastave na daljinu na 5 (pet) kalendarskih dana i glasi:

## 3.1. Imajući u vidu specifičnost organizacije obrazovno-odgojnog rada u školama za učenike s poteškoćama u razvoju i invaliditetom Tim za škole donosi odluku da:

3.1.1. Ukoliko se u razrednom odjelu u školi za učenike s poteškoćama u razvoju i invaliditetom, kao i u osnovnoj školi koja ima razredni odjel za učenike s poteškoćama u razvoju i invaliditetom, kod dva učenika potvrdi infekcija SARS-CoV-2 virusom, predlaže se prelazak na nastavu na daljinu u trajanju od 5 kalendarskih dana, uz prethodne obvezne konsultacije s roditeljima učenika tog odjela.

Prethodno donesene odluke ostaju i dalje na snazi za organizaciju obrazovno-odgojnog rada.

**4. Postupak kod pojave slučajeva infekcije kod učenika u školama**

U situacijama kada se pojave slučajevi infekcije virusom SARS-CoV-2 kod učenika, roditelj o tome obavještava školu.

Ukoliko se u jednom razrednom odjelu pojave dva ili više slučajeva infekcije, ravnatelj škole

organizira rad u školi prema sljedećim instrukcijama:

4.1. Ukoliko se radi o razrednim odjelima s 16 ili manje učenika, nakon pojave tri oboljela učenika, u odjelu prelazak na treći model u trajanju od pet kalendarskih dana se nalaže samo za taj odjel.

4.2. Ukoliko se radi o odjelima sa 17 i više učenika, nakon pojave dva slučaja, taj odjel se dijeli na dvije skupine i nastavlja rad po drugom (kombiniranom) modelu nastave. Na skupine se potom primjenjuje postupak za odjele s 16 i manje učenika, odnosno nakon pojave nova tri oboljela učenika u skupini prelazak na treći model u trajanju od pet kalendarskih dana se nalaže samo za tu skupinu.

## 4.3. Ukoliko primjenom prethodno propisanih kriterija i dalje postoje elementi za razmatranje prelaska na treći model nastave cijele smjene ili cijele škole, ravnatelj, bez odgode, obavještava nadležnu školsku upravu i teritorijalno nadležni institut/zavod za javno zdravstvo, koji procjenjuje situaciju, utvrđuje epidemijske rizike i donosi konačnu odluku o kojoj obavještava školu.

*NAPOMENA:* Škole koje nakon trećeg prelaze na drugi model nastave trebaju naročito voditi računa o eventualnoj pojavi novih slučajeva infekcija kod učenika i odmah primjenjivati gore navedene postupke. Također, u svim školama je potrebno ustrajavati na potpunoj i dosljednoj primjeni svih mjera prevencije, kako osobnih tako i općih, u cilju smanjivanja rizika od prijenosa infekcije među učenicima i zaposlenicima u školi.

Podaci iz nadzora ukazuju da postoje slučajevi da učenici sa simptomima respiratorne infekcije (kašalj), čak i kad imaju potvrđene slučajeve infekcije u obitelji, dolaze u školu, pritom čak i ne primjenjujući mjere osobne zaštite, i time predstavljaju visok rizik za zaražavanje osoba s kojima dolaze u kontakt u školi i izvan nje. **Preporučuje se upravama škola i nastavnicima da apeliraju na roditelje da djecu sa simptomima ne upućuju u školu dok ne prođe razdoblje izolacije, odnosno karantene ako su u pitanju kontakti potvrđenih slučajeva u obitelji.**

1. Imajući u vidu trenutnu epidemijsku situaciju, značajke omikron soja SARS-CoV-2, **obvezna je uporaba zaštitnih maski za sve zaposlenike, učenike i treće osobe sve vrijeme tijekom boravka u školi. Nošenje zaštitnih maski je obvezno za sve zaposlenike u školama, učenike i treće osobe od trenutka ulaska u školsko dvorište do napuštanja školskog dvorišta. Potrebno je pojačati mjere opće i osobne higijene (pranje i dezinfekcija ruku), a naročito voditi računa o redovitom provjetravanju i dezinfekciji svih prostorija u kojima borave učenici i zaposlenici u školi.**

Iznimno, za učenike koji iz zdravstvenih razloga ne mogu nositi maske (npr. bronhijalna astma ili gdje postoji drugi zdravstveno opravdan razlog) o tome se može izjasniti bilo koji pedijatar koji poznaje zdravstveno stanje djeteta i ima uvid u medicinsku dokumentaciju. Ukoliko je bilo tko od učenika spriječen nositi masku tijekom boravka u školi, potrebno je voditi računa da svi ostali učenici i zaposlenici koji s tim učenikom/učenicom dijele radni prostor ili dolaze u bliski kontakt na drugi način, sve vrijeme nose maske, čime se smanjuje rizik za zaražavanje. U toj situaciji posebno je važno da škola osigura pojačane sve druge propisane

zaštitne mjere. Ovu iznimku moguće je primijeniti na zahtjev roditelja i isključivo uz priloženo mišljenje liječnika.

1. Tijekom provedenih nadzora uočeni su značajniji rizici za zaražavanje učenika i zaposlenika u njihovim aktivnostima izvan škola, apeliramo i očekujemo od učenika i zaposlenika u školama, kao i roditelja učenika, da dosljedno primjenjuju mjere osobne zaštite od infekcije kako u školi, tako i izvan škole. Posebno je važno izbjegavati masovna okupljanja u zatvorenom i na otvorenom prostoru, naročito ukoliko se tijekom okupljanja ne primjenjuju propisane mjere osobne zaštite.

Sve osnovne i srednje škole u Republici Srbiji su u obvezi u potpunosti osigurati primjenu **pet ključnih mjera strategije** za smanjenje rizika.


## Odluka o modelima obrazovno-odgojnog rada koji će se primjenjivati na teritoriju Republike Srbije od 7. veljače 2022. godine donesena je uz suglasnost Ministarstva prosvjete, znanosti i tehnološkog razvoja.

1. Sljedeći sastanak Tima za praćenje i koordinaciju primjene preventivnih mjera u radu škola bit će održan 10. veljače 2022. godine, kada će se ponovo sagledati aktualna epidemijska situacija radi donošenja potrebnih mjera za suzbijanje širenja epidemije virusa SARS-CoV-2.

## Srdačno,

PRVI POTPREDSJEDNIK VLADE I MINISTAR

Branko Ružić